The Elder Scrolls V: Skyrim

Το Elder Scrolls V: Skyrim είναι βιντεοπαιχνίδι του 2011 που κυκλοφόρησε από την εταιρεία Bethesda Softworks. Κυκλοφόρησε για τις κονσόλες PlayStation 3, Xbox 360 και το λειτουργικό σύστημα Windows στις 11 Νοεμβρίου 2011. Εκδόσεις για τα PlayStation 4 και Xbox One κυκλοφόρησαν στις 28 Οκτωβρίου 2016, ενώ η έκδοση για το Nintendo Switch κυκλοφόρησε στις 17 Νοεμβρίου 2017.

 Το Skyrim συμβαίνει 200 χρόνια μετά το προηγούμενο παιχνίδι, το The Elder Scrolls IV: Oblivion, χωρίς να υπάρχει συγκεκριμένη σύνδεση μεταξύ των δύο. Το παιχνίδι λαμβάνει χώρα στην βόρεια επαρχία του Skyrim, εν μέσω εμφύλιου πολέμου μεταξύ των Stormcloaks και των Imperials. Ο παίκτης παίρνει τον ρόλο του Dovahkiin, ενός θνητού με δύναμη και ψυχή δράκου, που στην προφητεία νικά τον Alduin, τον Κατασπαρακτή των Κόσμων. Πράγματι, ο Alduin επιστρέφει, φέρνοντας στη ζωή παλιούς νεκρούς δράκους, και είναι η μοίρα του Dovahkiin να τον σταματήσει, πριν φέρει το τέλος του κόσμου. Σε συνεργασία με τους Blades, ένα παλιό τάγμα δρακοκτόνων, ο Dovahkiin ταξιδεύει σε όλο το Skyrim περνώντας κάθε δοκιμασία που μπαίνει στον δρόμο του, για να φέρει εις πέρας την αποστολή του. Πέρα από την κύρια ιστορία του παιχνιδιού, του Skyrim έχει επιπλέον ιστορίες, οι οποίες διέπουν το παιχνίδι. Οι περισσότερες είναι φτιαγμένες έτσι ώστε ο παίκτης να ανακαλύψει και τις υπόλοιπες ιστορίες καθώς εξερευνά. Το Κολέγιο του Winterhold Ο Dovahkiin εγγράφεται στο Κολέγιο του Winterhold, ένα τόπο αφιερωμένο στη μελέτη της μαγείας. Σε μια πρόσφατη ανασκαφή ο Dovahkiin ανακαλύπτει το Μάτι του Magnus, ένα δυνατό μαγικό αντικείμενο, το οποίο σε λάθος χέρια μπορεί να εξαλείψει ολόκληρο το Skyrim! Η αποστολή του Dragonborn είναι να φροντίσει να μην συμβεί αυτό. Η Σκοτεινή Αδελφότητα (The Dark Brotherhood) Ο Aventus Arentino είναι ένα ορφανό στο Windhelm, και λέγεται ότι κάνει φρικτές τελετές. Το μόνο που ζητά είναι να απαλλαχθεί το ορφανοτροφείο του Riften από την κακιά Grelod. Αν ο Dovahkiin εξυπηρετήσει τον Aventus, θα βρεθεί σε μια πολύ παράξενη θέση... Ο Εμφύλιος Πόλεμος Ο Dovahkiin επιλέγει μια από τις πλευρές του εμφύλιου πολέμου: τους Stormcloaks, υπό τον Ulfric Stormcloak, που μάχονται για την απελευθέρωση των Nords, των αυτοχθόνων του Skyrim, από την Αυτοκρατορία, ή τους Αυτοκρατορικούς υπό τον στρατηγό Tullius, που μάχονται για τη διατήρηση της κυριαρχίας της Αυτοκρατορίας στην επαρχία του Skyrim. Η Συντεχνία των Κλεφτών Στην Riften, ο Dovahkiin βρίσκει μια ομάδα κλεφτών, που βρίσκεται στο χείλος του γκρεμού. Ο Dovahkiin καθώς θα εκτελεί αποστολές, θα ανακαλύψει ότι η διαφθορά έρχεται εκ των έσω, και κάθε εξωτερική απειλή οδηγείται από εκδίκηση, ενώ κάθε δοκιμασία είναι ο καρπός της απληστίας. Οι Σύντροφοι Στο Whiterun, ένας από τους πρώτους συνδέσμους μαχητών ψάχνει για νέους συντρόφους. Όμως, οι πιο σεβαστοί αυτών κρύβουν ένα κοινό μυστικό. Ο Dovahkiin θα βρεθεί και εκείνος στον κίνδυνο της μάχης, με στόχο να σωθεί η ψυχή του γηραιότατου Συντρόφου. Αποστολές των Ντέιντρα Σπαρμένα στο Skyrim υπάρχουν ναοί σε απόβλητους θεούς, τους Ντέιντρα. Κάθε ένας από αυτούς, αν προσκληθεί με μια προσφορά, θα δώσει στον Dovahkiin μια σκοτεινή αποστολή, με ένα δυνατό αντικείμενο ως έπαθλο για την αφοσίωσή του. Η αρχική έκδοση του Skyrim, που ανακοινώθηκε στις 11 Σεπτεμβρίου του 2010 στο Los Angeles Convention Center, φανέρωσε την ημερομηνία κυκλοφορίας του παιχνιδιού ως "11/11/11". Στις 23 Φεβρουαρίου του 2011 δημοσιεύτηκε και το βίντεο που δείχνει πλάνα εντός του παιχνιδιού. Στις 11 Νοεμβρίου 2011 το παιχνίδι κυκλοφόρησε στις σύγχρονες κονσόλες, καθώς και για υπολογιστές. Μετά από την κυκλοφορία του, το Skyrim δέχθηκε 6 ενημερώσεις, που περιείχαν διορθώσεις με κάποια σφάλματα που συνέβαιναν στο παιχνίδι. Στο παιχνίδι, προστέθηκαν τρεις επεκτάσεις, που προσέφεραν περισσότερες ιστορίες και επιπρόσθετο περιεχόμενο στο παιχνίδι. Dawnguard Ημερομηνίες κυκλοφορίας: 26 Ιουνίου 2012 για το Xbox 360 2 Αυγούστου 2012 για Windows 26 Φεβρουαρίου 2013 για το PlayStation 3Το Dawnguard προσθέτει βρυκόλακες στον κόσμο του Skyrim, καθώς και το τάγμα που τους εναντιώνονται, τους Dawnguard. Ο Dovahkiin μπορεί να διαλέξει μια από αυτές τις ομάδες και να εξερευνήσει τις ιστορίες τους, όπως και νέες τοποθεσίες σε κρυμμένα σημεία του Skyrim. Hearthfire Ημερομηνίες κυκλοφορίας: 4 Σεπτεμβρίου 2012 για το Xbox 360 4 Οκτωβρίου 2012 για Windows 19 Φεβρουαρίου 2013 για το PlayStation 3Το Hearthfire επιτρέπει στον παίκτη να χτίσει το δικό του σπίτι από τα θεμέλια, με μεγάλες δυνατότητες προσαρμοστικότητας. Επίσης, προσφέρει τη δυνατότητα υιοθέτησης ενός παιδιού από τον παίκτη. Dragonborn Ημερομηνίες κυκλοφορίας: 4 Δεκεμβρίου 2012 για το Xbox 360 5 Φεβρουαρίου 2013 για Windows 12 Φεβρουαρίου 2013 για το PlayStation 3Το Dragonborn προσθέτει στο παιχνίδι την τοποθεσία του Solstheim, η οποία είναι γνωστή από το The Elder Scrolls III: Morrowind, όπου ο Dovakiin έρχεται αντιμέτωπος με τον Miraak, τον "πρώτο Dovahkiin", ο οποίος προσπαθεί να απελευθερωθεί από τον σκοτεινό θεό, τον Hermaeus Mora, να κατακτήσει τη μοίρα του, και να κυριεύσει τον κόσμο. Τα Dawnguard, Hearthfire και Dragonborn επανασυσκευάστηκαν στο The Elder Scrolls V: Skyrim - Legendary Edition και κυκλοφόρησαν τον Ιούνιο του 2013. Η έκδοση The Elder Scrolls V: Skyrim - Special Edition είναι μια νέα έκδοση του παιχνιδιού για τα Windows, το Xbox One και το PlayStation 4 που κυκλοφόρησε τον Οκτώβριο του 2016. Περιλαμβάνει και τα τρία πρόσθετα και μια γραφική αναβάθμιση, καθώς και πρόσθετα χαρακτηριστικά όπως δυνατότητες modding στις κονσόλες. Οι εκδόσεις κυκλοφόρησαν το Νοέμβριο του 2017 για το Nintendo Switch και το PlayStation VR, ενώ μια έκδοση εικονικής πραγματικότητας για τα Windows κυκλοφόρησε τον Απρίλιο του 2018.